CELEX: 62011TN0200
Language: mt
Date: 2011-04-01 00:00:00
Title: Kawża T-200/11: Rikors ippreżentat fl- 1 ta’ April 2011 — El-Materi vs Il-Kunsill

28.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 160/23
            
         Rikors ippreżentat fl-1 ta’ April 2011 — El-Materi vs Il-Kunsill
   (Kawża T-200/11)
   2011/C 160/38
   Lingwa tal-kawża: l-Ingliż
   
      Partijiet
   
   
      Rikorrent: Fahd Mohamed Sakher Ben Mohamed El-Materi (Doha, il-Qatar) (rappreżentanti: M. Lester, Barrister u G. Martin, Solicitor)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-Deċiżjoni ta’ Implimentazzjoni tal-Kunsill 2011/79/PESK, tal-4 ta’ Frar 2011, li timplimenta d-Deċiżjoni 2011/72/PESK dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija (ĠU 2011 L 31, p. 40) u r-Regolament tal-Kunsill (UE) Nru 101/2011, tal-4 ta’ Frar 2011, dwar miżuri restrittivi diretti kontra ċerti persuni u entitajiet u korpi fid-dawl tas-sitwazzjoni fit-Tuneżija (ĠU 2011 L 31, p. 1), sa fejn japplikaw għar-rikorrent; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
               (1)
            
            
               L-ewwel motiv isostni li l-kriterju għall-inklużjoni tar-rikorrent fl-Anness tad-Deċiżjoni ta’ Implimentazzjoni tal-Kunsill 2011/79/PESK ma ġiex sodisfatt, peress li:
               
                           —
                        
                        
                           L-unika bażi li tippermetti li r-rikorrent jiġi inkluż fl-imsemmi anness hija li kieku huwa jissodisfa l-kriterju stabbilit fl-Artikolu 1 tad-Deċiżjoni tal-Kunsill 2011/72/PESK (1), jiġifieri li kieku kien persuna “responsabbli għal misapproprjazzjoni ta’ fondi tal-Istat Tuneżin” jew xi ħadd assoċjat ma’ din il-persuna, peress li, bħalma tippreċiża l-premessa 2, dawn il-persuni “b’hekk qed icaħħdu l-poplu Tuneżin mill-benefiċċji tal-iżvilupp sostenibbli tal-ekonomija u s-soċjetà tagħhom u jxekklu l-iżvilupp tad-demokrazija fil-pajjiż”.
                        
                     
         
               (2)
            
            
               It-tieni motiv isostni li l-Kunsill kiser id-drittijiet tad-difiża tar-rikorrent u d-dritt għal protezzjoni ġudizzjarja effettiva, peress li:
               
                           —
                        
                        
                           Il-miżuri restrittivi ma jipprovdux proċedura li permezz tagħha r-rikorrent ikun jista’ jirċievi l-evidenza li fuqha ġiet ibbażata d-deċiżjoni tal-iffriżar tal-assi tiegħu, jew li tippermettilu li jkun jista’ jesprimi ruħu fuq dik l-evidenza;
                        
                     
                           —
                        
                        
                           Ir-raġunijiet mogħtija fil-miżuri kkontestati jinkludu allegazzjoni ġenerali, mhux sostnuta u vaga ta’ investigazzjoni ġudizzjarja;
                        
                     
                           —
                        
                        
                           Il-Kunsill ma pprovdiex informazzjoni biżżejjed li tippermetti li r-rikorrent effettivament jimmotiva r-risposta tiegħu u ma tippermettix lill-Qorti tal-Ġustizzja li tevalwa jekk id-deċiżjoni u l-evalwazzjoni tal-Kunsill kinux fondati u bbażati fuq evidenza ċara.
                        
                     
         
               (3)
            
            
               It-tielet motiv, isostni li l-Kunsill naqas milli jipprovdi lir-rikorrenti b’motivazzjoni suffiċjenti li tispjega l-inklużjoni tiegħu fil-miżuri kkontestati, bi ksur tal-obbligu tiegħu li jipprovdi dikjarazzjoni ċara tar-raġunijiet attwali u speċifiċi li jiġġustifikaw id-deċiżjoni tiegħu, inklużi r-raġunijiet speċifiċi u individwali li wasslu sabiex ir-rikorrent tqis bħala responsabbli għall-misappropriazzjoni tal-fondi tal-Istat Tuneżin.
            
         
               (4)
            
            
               Ir-raba’ motiv, isostni li l-Kunsill kiser, mingħajr ġustifikazzjoni jew b’mod proporzjonali, id-dritt ta’ proprjetà tar-rikorrent u d-dritt li jopera n-negozju tiegħu, peress li:
               
                           —
                        
                        
                           Il-miżuri li ffriżaw l-assi għandhom impatt sinjifikattiv u dewwiemi fuq id-drittijiet fundamentali tiegħu;
                        
                     
                           —
                        
                        
                           Ma humiex iġġustifikati fl-applikazzjoni tagħhom fuq ir-rikorrent; u
                        
                     
                           —
                        
                        
                           Il-Kunsill la wera li l-iffriżar totali tal-assi kien il-mezz l-inqas oneruż li bih jiġu żgurat dan l-għan, u lanqas li d-dannu sinjifikattiv miġrub mir-rikorrenti huwa ġġustifikat u proporzjonat.
                        
                     
         
               (5)
            
            
               Il-ħames motiv isostni li l-Kunsill wettaq żball manifest ta’ evalwazzjoni meta ddeċieda li japplika dawn il-miżuri restrittivi fuq ir-rikorrent, peress illi ma jidhirx li l-Kunsill evalwa r-rikorrent jew, jekk din l-evalwazzjoni saret, il-Kunsill wettaq żball meta kkonkluda li l-inklużjoni tar-rikorrent fil-miżuri restrittivi kienet iġġustifikata.
            
         
      (1)  Deċiżjoni tal-Kunsill 2011/72/PESK, tal-31 ta’ Jannar 2011, dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija (ĠU 2011 L 28, p. 62).